

ที่ มท ๐๘๑๐.๘/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

ตุลาคม 2566

เรื่อง การเตรียมความพร้อมสำหรับการจัดทำงบประมาณรายจ่ายประจำปีงบประมาณ พ.ศ. 2568   
 งบเงินอุดหนุนที่จัดสรรให้แก่องค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. รายการงบประมาณเงินอุดหนุนที่จัดสรรให้แก่องค์กรปกครองส่วนท้องถิ่น จำนวน 1 ชุด

2. ข้อสังเกตของคณะอนุกรรมาธิการท้องถิ่นฯ จำนวน 1 ชุด

ด้วยพระราชบัญญัติวิธีการงบประมาณ พ.ศ. 2561 ได้บัญญัติให้องค์กรปกครองส่วนท้องถิ่น ได้แก่ องค์การบริหารส่วนจังหวัด เทศบาล องค์การบริหารส่วนตำบล กรุงเทพมหานคร เมืองพัทยา และองค์กรปกครองส่วนท้องถิ่นอื่นที่มีกฎหมายจัดตั้ง เป็นหน่วยรับงบประมาณ โดยให้องค์กรปกครองส่วนท้องถิ่น  
ยื่นคำขอตั้งงบประมาณรายจ่ายต่อรัฐมนตรีว่าการกระทรวงมหาดไทยเพื่อเสนอต่อผู้อำนวยการ  
สำนักงบประมาณตามหลักเกณฑ์ วิธีการ และระยะเวลาที่ผู้อำนวยการสำนักงบประมาณกำหนด และสอดคล้องกับกฎหมายว่าด้วยการกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น

กรมส่งเสริมการปกครองท้องถิ่นขอเรียนว่า สำนักงบประมาณจะกำหนดให้เทศบาลตำบล  
เป็นหน่วยรับงบประมาณ ดำเนินการจัดทำงบประมาณรายจ่ายประจำปีงบประมาณ พ.ศ. 2568 โดยตรง   
ดังนั้น เพื่อให้การเตรียมความพร้อมสำหรับการจัดทำงบประมาณรายจ่ายประจำปีงบประมาณ พ.ศ. 2568   
งบเงินอุดหนุนที่จัดสรรให้แก่องค์กรปกครองส่วนท้องถิ่นเป็นไปด้วยความเรียบร้อย สอดคล้องกับแนวทาง  
ที่สำนักงบประมาณและคณะกรรมการการกระจายอำนาจให้แก่องค์กรปกครองส่วนท้องถิ่นกำหนด   
ขอให้จังหวัดดำเนินการ ดังนี้

1. แจ้งองค์กรปกครองส่วนท้องถิ่นที่เป็นหน่วยรับงบประมาณ ได้แก่ องค์การบริหารส่วนจังหวัดและเทศบาล ดำเนินการดังนี้

1.1 จัดเตรียมข้อมูลจำนวนกลุ่มเป้าหมาย เช่น ข้อมูลเด็กนักเรียน ผู้สูงอายุ ข้อมูลจำนวนสุนัขและแมว รวมถึงค่าใช้จ่ายบุคลากรที่ใช้จ่ายจากงบเงินอุดหนุน เป็นต้น สำหรับใช้ประกอบการคำนวณค่าใช้จ่ายเพื่อจัดทำคำของบประมาณเงินอุดหนุนทั่วไป และดำเนินการปรับปรุงข้อมูลในระบบสารสนเทศ  
ที่เกี่ยวข้องให้เป็นปัจจุบัน ได้แก่ ระบบสารสนเทศการจัดการฐานข้อมูลเบี้ยยังชีพขององค์กรปกครองส่วนท้องถิ่น ระบบสารสนเทศทางการศึกษาท้องถิ่น ระบบศูนย์บริการข้อมูลบุคลากรท้องถิ่นแห่งชาติ ระบบฐานข้อมูล  
โรคพิษสุนัขบ้าหนึ่งเดียว [Rabies One Data] เป็นต้น

1.2 จัดเตรียมแผนงานโครงการสำหรับจัดทำคำของบเงินอุดหนุนเฉพาะกิจ ตามแผนงานที่องค์กรปกครองส่วนท้องถิ่นจะดำเนินการในปีงบประมาณ พ.ศ. 2568 พร้อมรายละเอียดประกอบ   
เช่น แบบรูปรายการ ประมาณการราคางานก่อสร้าง เอกสารแสดงสิทธิ์ในที่ดิน เอกสารบันทึกการส่งมอบ  
การถ่ายโอนภารกิจ สำเนาแผนพัฒนาท้องถิ่น เป็นต้น

/ 2. แจ้งองค์กร ...

2. แจ้งองค์กรปกครองส่วนท้องถิ่นที่รับงบประมาณผ่านกรมส่งเสริมการปกครองท้องถิ่น   
ได้แก่ องค์การบริหารส่วนตำบล ดำเนินการดังนี้

2.1 จัดเตรียมข้อมูลจำนวนกลุ่มเป้าหมาย เช่น ข้อมูลเด็กนักเรียน ผู้สูงอายุ ข้อมูลจำนวนสุนัขและแมว รวมถึงค่าใช้จ่ายบุคลากรที่ใช้จ่ายจากงบเงินอุดหนุน เป็นต้น พร้อมกับดำเนินการปรับปรุงข้อมูล  
ในระบบสารสนเทศที่เกี่ยวข้องให้เป็นปัจจุบัน เพื่อให้กรมส่งเสริมการปกครองท้องถิ่นรวบรวมสำหรับใช้ประกอบ  
การคำนวณค่าใช้จ่ายเพื่อจัดทำคำของบประมาณเงินอุดหนุนทั่วไป

2.2 จัดเตรียมแผนงานโครงการสำหรับจัดทำคำของบเงินอุดหนุนเฉพาะกิจ ตามแผนงาน  
ที่องค์กรปกครองส่วนท้องถิ่นจะดำเนินการในปีงบประมาณ พ.ศ. 2568 พร้อมรายละเอียดประกอบ   
เช่น แบบรูปรายการ ประมาณการราคางานก่อสร้าง เอกสารแสดงสิทธิ์ในที่ดิน เอกสารบันทึกการส่งมอบ  
การถ่ายโอนภารกิจ สำเนาแผนพัฒนาท้องถิ่น เป็นต้น สำหรับเตรียมเสนอคำขอรับการสนับสนุนงบประมาณรายจ่ายประจำปีงบประมาณ พ.ศ. 2568 ผ่านระบบสารสนเทศเพื่อขอรับการสนับสนุนงบประมาณเงินอุดหนุนขององค์กรปกครองส่วนท้องถิ่น (ระบบ SOLA)

3. แจ้งให้องค์กรปกครองส่วนท้องถิ่นจัดทำงบประมาณรายจ่ายเป็นไปตามรายการงบประมาณ  
ที่คณะกรรมการการกระจายอำนาจให้แก่องค์กรปกครองส่วนท้องถิ่นกำหนด หรือเป็นรายการที่กรมส่งเสริมการปกครองท้องถิ่นอยู่ระหว่างเสนอคณะกรรมการการกระจายอำนาจให้แก่องค์กรปกครองส่วนท้องถิ่นพิจารณากำหนดเป็นงบเงินอุดหนุนรายการใหม่

4. แจ้งให้องค์กรปกครองส่วนท้องถิ่นนำข้อสังเกตของคณะอนุกรรมาธิการท้องถิ่น เทศบาลนคร เทศบาลเมือง และเงินอุดหนุนที่จัดสรรให้แก่องค์กรปกครองส่วนท้องถิ่น (เทศบาลตำบลและองค์การบริหารส่วนตำบล) ของกรมส่งเสริมการปกครองท้องถิ่น ในคณะกรรมาธิการวิสามัญพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2566 สภาผู้แทนราษฎร เป็นแนวทางในการจัดทำคำของบประมาณรายจ่ายประจำปีงบประมาณ พ.ศ. 2568 สำหรับงบเงินอุดหนุนเฉพาะกิจให้พิจารณาดำเนินการตามแบบบัญชีราคามาตรฐานสิ่งก่อสร้าง แบบบัญชีราคามาตรฐานครุภัณฑ์ แบบบัญชีนวัตกรรมไทย   
หรือแบบมาตรฐานของหน่วยงานกลางที่เกี่ยวข้อง เพื่อให้เกิดประโยชน์สูงสุดต่อประชาชนและเป็นไปตามมาตรฐานของทางราชการ

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายขจร ศรีชวโนทัย)

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการกระจายอำนาจและการจัดทำงบประมาณเงินอุดหนุน

โทร. ๐ ๒๒๔๑ ๙๐๐๐ ต่อ ๒๓๓๒

ร.อสถ........................................................

ผอ.กพส.....................................................

สายชล/ผอ.กง.กจ......................................   
ณภัทร/นวผ.ชก.........................................   
ณัฏฐ์ฐนนท์/นวผ.ชก..................................

ไปรษณีย์อิเล็กทรอนิกส์ saraban@dla.go.th

ร.อสถ. .........................................

ผอ.กพส. ......................................

ผอ.กง.กจ. ....................................

นวผ.ชก. .......................................

นวผ.ชก. ......................................

ผู้ประสานงาน นางสาวณภัทร ชมเชย โทร. 08 0123 1516

นายณัฏฐ์ฐนนท์ ติ๊บเต็ม โทร. 08 2694 4451